Zmluva  o dielo

uzatvorená v zmysle § 536 – 565 Obchodného zákonníka č. 513/1999 Zb.

I.  Zmluvné strany

Odberateľ:              Obec Nižný Klátov
                                Hlavná 1, Nižný Klátov
Zastúpený:              Ing. Mgr. Marcela Jokeľová - starostka
Bankové spojenie:  VÚB, a.s. Košice - centrum
Číslo účtu:               4721542/0200
IČO: 324507           DIČ: 2021244896

Zhotoviteľ:              Ing. Daniela Kristiňaková
                                Klátovská 6, Nižný Klátov
      Bankové spojenie:   Dexia banka Slovensko a.s.
      Číslo účtu:               0516940001 / 5600  
      IČO: 41 449 967      DIČ : 1072568640      	 

II.  Predmet zmluvy a účel zmluvy

1.	Predmetom  plnenia tejto zmluvy je vypracovanie a vedenie dokumentácie ochrany pred požiarmi a zabezpečovanie činnosti „Technika požiarnej ochrany“ (ďalej len TPO) v zmysle zákona NR SR č. 314/2001 Z.z. o ochrane pred požiarmi - § 9 ako aj vyhlášky MV SR č. 121/2002 Z.z. o požiarnej prevencii a v súlade s platnými zákonnými normami a vykonávacími vyhláškami pre právnickú osobu: Obec Nižný Klátov.
2.	Zhotoviteľ bude predmet zmluvy zabezpečovať v určených objektoch právnickej osoby, ktoré sú uvedené v požiarnom štatúte.
3.	Zhotoviteľ na požiadanie predloží ročnú správu o zabezpečovaní úloh na úseku ochrany pred požiarmi v určených objektoch.

III.  Cena a platobné podmienky

1.	Cena predmetu zmluvy je určená dohodou v súlade so zákonom č. 18/1996 Z.z. o cenách a to vo výške 330 EUR.
2.	Odberateľ uhradí dohodnutú sumu po zaslaní faktúry zhotoviteľom v termínoch:
  do 30.05.2012 sumu 165 EUR
  do 30.10.2012 sumu 165 EUR

- 2 -

IV.  Doba platnosti zmluvy

1.	Zmluva sa uzatvára na dobu určitú do 31.12.2012. 
2.	Túto zmluvu možno ukončiť:  
2.1.	Dohodou zmluvných strán
2.2.	Výpoveďou s 3 mesačnou výpovednou lehotou. Výpovedná lehota začína plynúť od prvého dňa nasledujúceho kalendárneho mesiaca po doručení písomnej výpovede. Počas plynutia výpovednej lehoty sa zmluvné strany zaväzujú zabezpečiť plynulé plnenie podľa tejto zmluvy.
2.3.	Odstúpením od zmluvy ktoroukoľvek zo zmluvných strán, ak druhá zmluvná strana poruší svoje povinnosti podľa tejto zmluvy podstatným spôsobom.
Za podstatné porušenie zmluvy sa považuje:
Zo strany zhotoviteľa - neplnenie dohodnutého druhu práce podľa článku II.       
Zo strany odberateľa- neplnenie dohodnutých finančných podmienok v určenom termíne.

V.  Záverečné ustanovenia

1.	Súčasťou tejto zmluvy je Príloha č. 1 
2.	Túto zmluvu možno meniť len formou dodatku so súhlasom oboch zmluvných strán.
3.	Zmluva je vyhotovená v dvoch exemplároch, po jednom si ponechajú obidve zmluvné strany.
4.	Zmluva nadobúda platnosť dňom podpisu zmluvy. Zmluva nadobúda účinnosť v zmysle § 47a ods. 1 zákona číslo 546/2010 Z. z. ktorým sa dopĺňa zákon č. 40/1964 Zb. Občiansky zákonník  v z.n.p., t.j. dňom nasledujúcom po dni jej zverejnenia  na webovom sídle povinnej osoby,  ktorá zmluvu uzatvára  (v súlade s  § 5a ods. 5
zákona č. 211/2000 Z. z. o slobodnom prístupe k informáciám  v z. n.)

Nižný Klátov dňa 27.2.2012
Zverejnené na www.niznyklatov.sk dňa 27.2.2012

za zhotoviteľa:					za odberateľa:

........................................................			...........................................................

- 3 -

Príloha č. 1  k zmluve o dielo

1.	Zhotoviteľ:
a)	bude vykonávať činnosť TPO v zmysle predmetu  zmluvy s tým, že spĺňa kvalifikačné predpoklady podľa príslušných právnych predpisov na 
        vykonanie tejto činnosti
b)	TPO pri výkone svojej činnosti má umožnené vstupovať do priestorov 
        kontrolovaných objektov podľa zoznamu
c)	TPO nezodpovedá za škody na majetku odberateľa, za škody na životoch a zdraví osôb, ak im mohol odberateľ zabrániť na základe upozornenia 
        technika PO
d)	dokumentácia o ochrane pred požiarmi bude uložená u starostky obce 

2.	Odberateľ:
a)	je povinný oznámiť TPO nástupy nových zamestnancov, bezodkladne a bezplatne konzultovať a poskytovať mu k nahliadnutiu potrebné doklady, 
        informácie, náčrty a iné
b)	v prípade ohlásenia kontroly zo strany štátneho požiarneho dozoru prizve 
        k tejto kontrole TPO
c)	je povinný rešpektovať a neodkladne realizovať všetky doporučenia TPO v súvislosti s vykonaním preventívnych protipožiarnych prehliadok

Nižný Klátov dňa 27.2.2012

za zhotoviteľa:					za odberateľa:

........................................................			...........................................................